Okresná prokuratúra Námestovo 
Hviezdoslavovo námestie 213, 029 01 Námestovo 	

Sp. zn. : Pv 145/11/5507	Námestovo, 23.7.2012
EEČ : 2-41-60-2012

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov spáchaného formou spolupáchateľstva podľa § 20 Trestného zákona a iné trestné činy

Rozhodol: 	prokurátor Okresnej prokuratúry Námestovo
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 846,00 € 
b.	Peňažná suma určená na všeobecne prospešné účely: 50,00 € 
c.	Konkrétny adresát peňažnej sumy určenej na všeobecne prospešné účely: Plamienok, n.o., Zadunajská cesta 6/A, Bratislava 
d.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom OÚ vyšetrovania PZ XXXXX pod spisovou značkou ORP-XXXXX/OVK-DK-2011.
dňa 21. 1. 2011 v čase o 17.30 hod. vošli XXXXX a ml. XXXXX do garáže pri rodinnom dome XXXXX, kde fyzicky napadli XXXXX, XXXXX, a to tak, že XXXXX ho udrel päsťou do oblasti tváre a ml. XXXXX sa mu zavesila na krk, následkom čoho tento spadol na zem na cestu pred garáž, kde následne ho XXXXX, ml. XXXXX a ml. XXXXX kopali do oblasti hlavy a hrude, čím mu spôsobili zlomeninu nosových kostí, pomliaždenie hrudníka v oblasti hrudnej kosti a lopatky vľavo s odreninou kože a pomliaždenie pravej ruky, s adekvátnou dĺžkou doby liečenia v trvaní 14 až 21 dní, 

Odôvodnenie: 
Vyšetrovateľ Okresného riaditeľstva PZ XXXXX pod č. ORP-XXXXX/OVK-DK-2011 vykonával vyšetrovanie v trestnej veci obv. XXXXX, ml. XXXXX a ml. XXXXX,  pre prečin ublíženia na zdraví podľa § 156 odsek 1 Trestného zákona, spáchaného formou spolupáchateľstva podľa § 20 Trestného zákona a iné, ktorej sa mali dopustiť na tom skutkovom základe, ako je to popísané vo výrokovej časti citovaného uznesenia vyšetrovateľa PZ. 

Po skončení vyšetrovania vyšetrovateľa predložil spisový materiál na tunajšiu prokuratúru spolu s návrhom na konečné rozhodnutie.

Podľa § 220 ods. 1 Trestného poriadku, v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Za prečin ublíženia na zdraví podľa § 156 odsek 1Trestného zákona možno uložiť trest odňatia slobody na šesť mesiacov až dva roky. 

Za prečin porušovania domovej slobody podľa § 194 odsek 1 Trestného zákona možno uložiť trest odňatia slobody až na dva roky. 

Dňa 15. 6. 2012 obvinení XXXXX, ml. XXXXX a ml. XXXXX a poškodený XXXXX, v rámci konania sp. zn. XXXXX pred  probačným a mediačným úradníkom Okresného súdu v Námestove uzavreli dohodu o zmieri, v rámci ktorej obvinení vyhlásili, že spáchali skutok, ktorý sa im kladie za vinu, svoje konanie oľutovali a osobne sa ospravedlnili poškodenému. 

Obvinení XXXXX, ml. XXXXX a ml. XXXXX a poškodený XXXXX, so zmierom výslovne súhlasili a zhodne prehlásili, že zmier uzavreli slobodne, vážne, zrozumiteľne a určito, na znak čoho uzavreli dohodu o zmieri, ktorú vlastnoručne podpísali. Zároveň z uzavretej dohody o zmieri je zrejmé, že dňa 15. 6. 2012 bola poškodenému k jeho rukám zo strany obvinených uhradená škoda spoločne a nerozdielne vo výške 300,- Eur, a k úhrade podľa čl.2, ods. 2.4 tejto dohody zostala ešte neuhradená suma 546,- Eur, ktorú sa obvinení zaviazali spoločne a nerozdielne uhradiť najneskôr do 31. 8. 2012. 

Dňa 10. 7. 2012 zložila obv. ml. XXXXX, na účet Okresnej prokuratúry v Námestove peňažnú sumu vo výške 100,-Eur, z ktorej 50,-Eur je určených na všeobecne prospešné účely pre Plamienok, n.o., Zadunajská cesta 6/A, Bratislava, IČO: XXXXX a 50,-Eur je určených na peňažnú pomoc obetiam trestnej činnosti.

Obvinená a poškodený s týmto spôsobom vybavenia veci vyslovili súhlas.

Pri hodnotení osoby obvinenej, bolo zistené, že táto nebola doposiaľ súdom trestaná a ani priestupkovo riešená. Zo správ o povesti nevyplývajú na obvinenú žiadne negatívne skutočnosti. 

Vyhodnotením všetkých vykonaných dôkazov a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci.

	Vzhľadom k vyššie uvedeným skutočnostiam rozhodol som tak, ako je uvedené vo výrokovej časti tohto uznesenia. 
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Peter Michalík
prokurátor